Sveikuoliai

Grigiškės- Už sveiką ir blaivią Lietuvą
2016-09-10 10:00 - 12:00 (Europe/Riga) | Vieta be pavadinimo, Grigiškės
2016 m. rugsėjo 10 d. (šeštadienį) 10 val. kviečiame dalyvauti žygyje.
Renkamės aikštelėje prie Šašlykinės- du km. nuo Grigiškių. Už STATOIL degalinės sukti Stirnių kryptimi.
Programoje:

Išjutimo joga su Gitana
Suneštinės vaišės ant kelmelio
Žygis aplink du miško ežerus.
Maudynės

Bendras žygio atstumas- 3 km. Renginio trukmė apie 2-val.
Rengėjai: Vilniaus Pilaitės sveikuolių klubas ,,Gilužis“,
Tel. 8-682- 12 964, vadovė Genovaitė

Sveikatingumo stovykla Alikantėje
2016-09-08 20:00 | La Zenia, Alikantės provincija, Ispanija, Avenida Las Palmeras
Dar liko keletas laisvų vietų į stovyklą saulėtoje Alikantės pakrantėje.

Subalansuota augalinė mityba,
šiaurietiškas ėjimas,
mankštos,
jogos užsiėmimai,
saulė ir šiltos Viduržemio jūros bangos malonioje bendraminčių kompanijoje.

Kurortinis miestelis La Zenia, kuriame vyks stovykla – žalias,gražus, su gera infrastruktūra ir nuostabiais balto smėlio pliažais.
Už 20 km yra garsios nemokamos druskos- purvo gydyklos. Išbandysime jų poveikį, prilyginamą Negyvosios jūros savybėms.
Pati vila pastatyta pernai ir yra 150 metrų atstumu nuo paplūdimio. Turi savo sodą ir baseiną bei internetą.

DAUGIAU INFORMACIJOS

Tylos stovykla |ANYKŠČIAI
2016-08-12 18:00 - 2016-08-14 18:00 | Ramybės oazė “SVETANA”, Ramaškonių k.,, Anykščiai, Lietuva
TYLOS STOVYKLA – tai autorinė, jau daugiau nei 10 metų, bioenergetikės Svetlanos Smertjevos rengiama stovykla. Šios stovyklos idėja Svetlanai atėjo kaip aiškiažinystė,
vidinis pajutimas.

https://sveikuoliai.lt/wp-content/uploads/2016/08/Svetlana-apie-Tylos-stovykla.mp4

Stovyklos laikas – rugpjūčio vidurys pasirinktas neatsitiktinai, nes Žolinė – vasaros žalumos, derliaus brandos apogėjus. Šis laikas suteikia galimybę ir žmogui, kiekvienam iš mūsų, susitikti su savo vidiniu pasauliu, pažadinti ten glūdinčią brandą.
TYLA, PASNINKAS, ĮVAIRIOS MEDITACIJOS BEI PRAKTIKOS
(akla meditacija, garsų maudynės, konsteliacijos, ugnies meditacija) sustiprins gamtos laiko skleidžiamą energiją, leis prisipildyti jėgos bei pajausti save ir kitus. Nes per TYLĄ kalba vidus, išgirstamas vidinis balsas, atsiveria sielos, širdies erdvė ir visa tai vyksta labai saugiai ir subtiliai kiekvieno ritmu.
Stovyklos vedantysis padeda susitikti su savimi, subalansuoti vidinius poliariškumus, transformuoti iškylančius išgyvenimus, tai kas kelia nerimą, diskomfortą, skausmą.
STOVYKLA – GALIMYBĖ BŪTI GRUPĖJE IR KARTU PASINERTI Į SAVE, susitinkant su savimi ir kartu jaučiant kitą žmogų iš savo pasaulio. Ieškančių, norinčių iš tikrųjų pažinti save, žmonių bendrystė suteiks pasitikėjimo pasauliu ir aplinka.
Stovyklos praktikos padės sustiprinti įžvalgą, intuiciją, pagerinti santykius su artimaisiais, draugais, kolegomis, suteiks ramybės ir jėgos gyventi kasdieninį gyvenimą.
Penktadienio vakarą meditacijoje įeisime į TYLĄ ir ankstų sekamdienio rytą su dėkingumu atsisveikinsime su šia TYLOS erdve. Tylą lydės pasninkas, kurio metu gersime vandenį ir valgysime arbūzus.
STOVYKLA VYKS NUOSTABIAME GAMTOS PRIEGLOBSTYJE, miško glūdumoje, kur jungiasi ir veikia visos stichijos: grynas oras, švari žemė, gaivūs vandens telkiniai: upelis bei prūdas, laužo ugnis.
Pradžia: penktadienį iki 18 val. suvažiavimas į stovyklą, pabaiga: sekmadienį apie 18 val. Maistas: penktadienio vakarą ir sekmadienį ant laužo gamintas vegetariškas maistas, per pasninką – arbūzai, nuolatos – miško šulinio vanduo.
Ramybės oazė SVETANA Kaina 110 Eur, nakvojant namelyje papildomas mokestis – 10 Eur.
Kontaktai ir registracija: oaze.svetana@gmail.com, 8 613 12 282

SEMINARAS KAUNE „SVEIKATAI PALANKI VAKARIENĖ“
2016-08-10 17:30 - 19:30 | Radvilų dvaro g. 31, Radvilų dvaro g. 31, Kaunas, Lietuva
Išsaugokime savo ir artimųjų sveikatą!
Seminaras skirtas visiems, kas valgo vakarienę ????
I dalis paskaitos. Maisto produktų ABC.

Kodėl svarbu vakarienės valgymas?
Ar tiesa, kad ne vėliau kaip 18 val. turi būti vakarienės valgymas?
Kokius maisto produktus rinktis vakarienei ir kodėl?
Kaip valgant sočią vakarienę nesustorėti?
Kokie maisto produktai yra vengtini ir kuo juos keisti?

Maisto produktų juslinė analizė ir ženklinimo etikečių skaitymas. Kas svarbu ir ką turi žinoti pirkdamas maisto produktus?
II dalis paskaitos. Vakarienės patiekalų idėjų pristatymas ir pateikimas.

Ką gaminti, kad valgytų maži ir dideli?
Ką gaminti, kad būtų greita, sveika ir skanu?

Konkretūs patiekalai, kurie palankūs sveikatai, skanūs ir neleidžia priaugti svorio. Kaip pagaminti greitai, skaniai ir sveikatai palankiai? Ką gaminti, kad valgytų visa šeima? Kodėl svarbu vakarienei daugiau baltymų turintys produktai ?
III dalis paskaitos. Vakarienės patiekalų degustacija.
Kaip valgyti, kad maistines medžiagas pasisavintų. Degustacija su vertinimo anketomis pagal 5 pojūčius (rega, uoslė, skonis, kvapas, lytėjimas) ir vertinimas balų sistemoje. Tai išmokina valgyti lėtai, mėgautis valgomu maistu. Degustacija prie stalo.
Po paskaitų išsinešite ne tik daug žinių, receptų, gaminimo idėjų, motyvacijos pokyčiams, bet jausitės sotūs ir laimingi!
Seminarą su praktiniais patarimais, maisto produktų ir patiekalų degustacija veda: Raminta Bogušienė ir Vida Drąsutė.
Gaunama dovanų nemokama sveikatai palankaus maisto technologės Ramintos Bogušienės konsultacija apie tai, kaip atsirinkti Jums tinkamus maisto produktus ir juos pirkti prekybos centruose, šeimos mitybos planavimas.
Seminaro laikas – rugpjūčio 10 d. (nuo 17:30 val. iki 19:30 val.)
Seminaro vieta – Kaunas, Radvilų dvaro g. 31
Vieno seminaro kaina asmeniui (su maisto degustacija) – 20 €
Pasikvietus draugą, kaina po 15 Eur.
Kviečiame registruotis! info@sveikataipalankus.lt, +370 64517472

Jaunųjų žolinčių stovykla
2016-08-09 12:00 - 2016-08-11 16:00 | Jadvygos Balvočiūtės eko ūkis, Gyvolių k., Mažeikių raj., Lietuva

Festivalis „Mandala“ 2016
2016-07-22 17:30 - 2016-07-24 19:00
Festivalis „Mandala“ – tai jau šeštus metus vyksiantis trijų dienų renginys gamtoje, propaguojantis sveiką gyvenimo būdą. Sveikatingumas – tai ne tik kūno, bet ir žmogaus vidinio pasaulio, jo emocijų, santykių su žmonėmis bei sielos sveikata.
Linkime, kad žmonės jaustųsi laimingi, tobulintų savo asmenybę ir gyventų atviromis, taikiomis, šviesiomis ir mylinčiomis širdimis. Tikimės „Mandalos“ festivaliu pakviesti visus ir paskatinti artėti prie šio tikslo.
Festivalyje įvyks per pusšimtį įvairių lavinančiųjų užsiėmimų net keturiose erdvėse:
Psichologinė erdvė – poros santykių gerinimas, rašymo terapija, tvarkymasis su įkyriom mintim ir kt.
Dvasinė erdvė – joga, kvėpavimo terapija su gongais, džiaugsmo meditacija, šventasis seksualumas, proto varymas iš proto ir kt.
Kūrybinė erdvė – šokio terapija, šokio pamoka, intuityvus piešimas, papuošalų gaminimas, mozaikos kt.
Kūno erdvė – sveika gyvensena ir mityba, akių joga, paskaita apie natūralias priemones odai, kinų medicina ir kt.
Taip pat festivalyje bus – vaikų ir asmeninių paslaugų erdvės.
Be to, vakare galėsite atsipalaiduoti pirtelėje bei klausydamiesi koncertinės programos.
Kadangi šiame festivalyje vyks įvairaus pobūdžio užsiėmimai, kiekvienas žmogus, taip pat ir Jūs, turėtų rasti kažką asmeniškai sau vertingo.
Stovyklausite su palapinėmis gamtoje, miško apsupty prie ežero, sodyboje “Saulėtas kampelis”. Lauko kavinukėse galėsite nusipirkti vegetariško ir žaliavalgių maisto.
Daugiau informacijos: http://www.mandala-festival.lt ir facebooke “Mandala festival”

Savaitgalio stovykla „Ženk žingsnį pirmyn!“
2016-07-15 18:00 | Augučių šiaudinė sodyba, Žemuogių g. 7, Kardokai, Lietuva
Visas šeimas, mamytes, tėvelius, senelius, visus, kurie yra sąmoningi, žingeidūs, atkaklūs ieškotojai savo vidinių gelmių kviečiame į savaitgalio stovyklą Kardokuose. Praleiskime šį savaitgalį su savimi, su draugais, su artimais, su kaimynais, pakalbėkime apie dvasines vertybes, proto įtaką mūsų gyvenimui, džiaugsmo paieškas, apie moters (In) ir vyro (Jan) prigimties prasmę, funkcijas, meilės santykius.
Susiliekime su gamta: rytą pasitikime su Saule, pažadinkime save (bei kūną) Cigūno pratimais, tegul Joga nidra meditacija padeda išgirsti savo vidinį vaiką, o ajurvediniai bei Tailandietiški masažai nuramina įsitempusius kūnus… Atraskime tarpusavio Bendrystę, visus jungiančią Meilės giją per Sakralinius šokius.
Dieną palydėkime laužo jaukume, klausantis dainų sklindančių iš širdies gelmių…
O mūsų mažieji, tegul pasineria į žaidimus bei kūrybą, taip pažindami gyvenimą…
Kviečiame apsilankyti mūsų svetainėje: laimesnamai.lt, kur rasite visą detalią informaciją apie stovyklą, programą bei kainas.
Susitikime ir vėl, kaip ir kiekvieną vasarą 🙂
Laukiame visų, didelių ir mažų!

KAINA: 60 € (suaug.), 90 € (porai), vaikams: iki 5 m. nemokamai, nuo 6 iki 12 m. – 15 €, nuo 13 iki 17 m. – 20 €

Šeimų sveikatingumo stovykla "Į LAISVĘ!" - 2016
2016-07-03 14:00 - 2016-07-10 12:00 | Dvarčėnų dvaras, Suvingio g.5, Daugai, Alytus, Lietuva
Vienintelė sveikatingumo ugdymo stovykla Lietuvoje, kurioje atsikratoma pervargimo, tempų, depresijos, pasenusių nuostatų ir stereotipų, baimių, ligų ir vaistų, pailsima nuo automobilių kamščių ir asfalto, nuo triukšmo ir visko, kas iki šiol gadino gyvenimą, trukdė džiaugtis ir būti laimingiems.

Padovanokite sau ar savo artimiesiems galimybę patirti, kaip sveika gyvensena keičia gyvenimo kokybę!!!

Tai aštuonių dienų stovykla, skirta atgauti vidinę ramybę ir pasitikėjimą, pailsėti ir pajusti tikrosios laisvės būti savimi skonį. Vaikams ir jaunimui užsiėmimai vyksta atskirai pagal specialiai jiems pritaikytą sveikatingumo ugdymo programą.
Nameliuose vietų nebėra. Registracija priimama tik norintiems stovyklauti palapinėse.
REGISTRUOTIS DABAR

Programoje:

Laiko patikrintos holistinės sveikatos stiprinimo metodikos;
Vegetarinė mityba, specialiai sukurta stovyklos dalyviams;
Paskaitos, seminarai ir diskusijos, kurias veda žinomiausi Lietuvos sveikos gyvensenos puoselėtojai;
Joga, meditacijos, kvėpavimo technikos
Speciali sveikos gyvensenos ugdymo programa vaikams ir jaunimui;
Šokio, juoko, garso, dainavimo terapijos,
Savimasažo pamokos,
Linijiniai šokiai,
Kūno, auros diagnostika, masažai;
D. Kunčienės sulčių stovyklėlė,
Pirtis su profesionaliais pirtininkais,
Grožio pirtys moterims su gintaru, natūraliais aliejais, masažais, molio kaukėmis,
Žoliavimas,
Vakaronės.

Po stovyklos grįšite namo:

įgiję praktinių sveikos gyvensenos ir sveikatos stiprinimo žinių;
atgavę VIDINĘ RAMYBĘ ir PASITIKĖJIMĄ;
PAILSĖJĘ ir pajausite tikrosios LAISVĖS BŪTI SAVIMI skonį!!!;
atsikratę vaistų nuo daugelio negalavimų, įgiję naują požiūrį į gyvenimą;
atjaunėję ir sulieknėję 2-3 kg;
pasikrovę entuziazmo ir energijos;
atradę naujų bičiulių ir draugų.

Stovykla vyksta jaukioje ir modernioje, keturių gandrų įvertinimą turinčioje Dvarčėnų dvaro sodyboje Alytaus rajone, šalia Daugų miestelio. Daugiau informacijos apie sodybą rasite www.dvarcenudvaras.lt.
Atsiliepimus apie stovyklą skaitykite mūsų puslapyje.

Registracija į stovyklą vykdoma iki 2016 m. liepos 01 d. užpildžius dalyvio registracijos anketą ir pervedus 50 proc. arba visą dalyvio mokestį į Lietuvos sveikuolių sąjungos sąskaitą, įm. k.. 191616227, Vytauto g. 74, Palanga, A.s. [REDACTED], AB DnB Nord.
Dalyvio mokestis:

Suaugusiems

Nariams
Ne nariams

1.1. Gyvenimas 2 vietų kambaryje, dalyvavimas programoje, pilnas maitinimas (3 k./d.)
310 eur
340 eur

1.2. Gyvenimas 3 ar 4 vietų kamb., dalyvavimas programoje, pilnas maitinimas (3 k./d.)
290 eur
320 eur

1.3. Gyvenimas palapinėje, dalyvavimas programoje, pilnas maitinimas (3 k./d.)
240 eur
270 eur

Vaikams 5-13 m.

1.1. Gyvenimas 2 vietų kambaryje, dalyvavimas programoje, pilnas maitinimas (3 k./d.)
240 eur
270 eur

1.2. Gyvenimas 3 ar 4 vietų kamb., dalyvavimas programoje, pilnas maitinimas (3 k./d.)
210 eur
240 eur

1.3. Gyvenimas palapinėje, dalyvavimas programoje, pilnas maitinimas (3 k./d.)
180 eur
210 eur

Vaikams iki 4 m. dalyvavimas programoje yra nemokamas. Gyvenimas namelyje – 15 eur/para.
Taikomos nuolaidos vykstant dviems ir daugiau asmenų iš vienos šeimos, socialiai remtiniems dalyviams, nuolatiniams stovyklos dalyviams. Dėl nuolaidų teiraukitės registracijos anketoje arba el. paštu sigita@, tel: 865631211.
Nameliuose vietų nebėra. Registracija priimama tik norintiems stovyklauti palapinėse.
REGISTRUOTIS DABAR

VAROM! Summer fest'16
2016-07-01 18:00 - 2016-07-03 12:00 | Pailgio ež, Dalios k, Lietuva
1…2…3 startas! Nebūk radiatorius! Atitrūk nuo sienų!
Ilgos naktys prie Pailgio ežero liepos 1, 2, 3 dienomis:
Judanti scena
Instaliacijų improvizacijos
3D fejerverkai
Drąsus rekordas
Svaiginančios paskaitos
Meno dirbtuvės
Supynės ir žaidynės vaikams
Daugiau nei olimpiniai sportai
Siaubo bunkeris
Palapinių loftų miestelis
Ramus šeimų kempingas
Terasa ant ežero
Bilietai:
http://www.bilietupasaulis.lt/lit/bilietai/koncertai/varom-summer-fest16-nebuk-radiatorius-atitruk-nuo-sienu-182592/

Sveikatos mokyklos Ėriškių ir Upytės gyventojams
2016-06-27 18:00 - 2016-07-03 13:00
Lietuvos sveikuolių sąjunga kartu su Panevėžio rajono savivaldybės visuomenės sveikatos biuru 2016 m. birželio 27- liepos 3 dienomis organizuoja dvi SVEIKATOS MOKYKLAS Ėriškių ir Upytės gyventojams.

SVEIKATOS MOKYKLOS PROGRAMA
Tai septynių dienų programa (30 val.), pritaikyta prie šių dienų žmonių gyvenimo ritmo, darbinio užimtumo ir poreikių, siekiant parodyti, jog ir šiuo laikmečiu, kai visi skubame ir bėgame, galime gyventi darnoje tiek su savimi, tiek ir su aplinka.
Sveikatos stiprinimo metodika, taikoma mokykloje, yra viena efektyviausių siekiant greičiau atkurti žmogaus adaptacines galimybes, sumažinti ankstyvo senėjimo greitį ir suaktyvinti organizmo imuninę sistemą.
MOKSLINIAIS TYRIMAIS įrodyta, jog vadovaujantis mokyklos metodika:
– Sustabdomas organizmo senėjimo procesas (iki 50%),
– Palieknėjama 2-4 kilogramais
– Biologiškai atjaunėjama 3-5 metais
– Sustiprinamos širdies-kraujagyslių, virškinimo, kvėpavimo, šalinimo, lytinės, judėjimo sistemų funkcijos
– Įveikiamas nerimas, depresija, įtampa, nemiga, įvairūs skausmai ir sutrikimai
– Greičiau atsistatoma po įvairių ligų, ypač kraujotakos, plaučių, nevaisingumo, stuburo, sąnarių, vėžinių
– Pagreitinami socialinės adaptacijos šeimoje ir kolektyve problemų sprendimai
– Įgyjamas naujas požiūris į gyvenimą, sėkmingiau sprendžiamos šeimos problemos
Atsiliepimus iš sveikatos mokyklos ir kitų mūsų renginių rasite ATSILIEPIMŲ skyriuje.
SVEIKATOS MOKYKLOS KAINĄ ir kitą aktualią informaciją sužinosite paskambinę žemiau nurodytu telefonu.
Registruokitės į sveikatos mokyklą JAU DABAR!
(8-45) 433093

Tradicinė Joninių stovykla šeimoms "RĖDOS RATU" | ANYKŠČIAI
2016-06-23 19:00 - 2016-06-26 12:00 | Ramybės oazė “SVETANA”, Ramaškonių k.,, Anykščiai, Lietuva
BIRŽELIO 23–26 D.
4 STIPRIAUSIOS VASAROS DIENOS IR 3 NAKTYS GAMTOJE
LAUKIAMI VISI – PO VIENĄ, POROMIS, SU DRAUGAIS IR ŠEIMOMIS!
STOVYKLOJE JŪSŲ LAUKIA:
– susitikimas su žemės, oro, vandens ir ugnies stichijomis;
– saulėgrįžos perėjimas Rėdos Rate, Rasų apeigos;
– savęs pažinimo praktikos ir meditacijos Rėdos Rate;
– Tibetietiškų dubenų masažo dirbtuvės;
– keturių krypčių konsteliacijos;
– joga;
– kūrybinė labaratorija vaikams su rašytoja, režisiere, aktore Birute Mar;
– šeimyninės varžytuvės;
– gardus vegetariškas maistas.
STOVYKLĄ VEDA: bioenergetikė Svetlana Smertjeva
VIETŲ SKAIČIUS RIBOTAS, PRAŠOME REGISTRUOTIS IŠ ANKSTO IKI GEGUŽĖS 31 D.

Stovykla - mokykla "Šermukšnėlė" Atostogų parke
2016-06-23 13:00 - 17:00, 2016-06-09 13:00 - 17:00 | Atostogų parkas “Meguva Resort”, Venecijos akl. 4, Žibininkai, Lietuva
Stovyklos programa
Rytinė mankšta prie jūros su stichijų pasveikinimu, pratimais akims, savimasažu, meditaciniu bėgimu, maudynėmis, garsų terapija.
Mankštos pratimai vandenyje.
Kasdien po dvi valandas baseinai su pirtimis, geoterminis baseinas, įvyniojimas į dumblius.
Meno terapijos užsiėmimai (mandalų piešimas, karpymas, lipdymas – žiedimas iš molio, papuošalų iš odos gaminimas).
Sveiko maisto pamokos “Valgiai pagal metų laikus”.
Kosmetikės- masažistės, dirbančios su aromaterapine aliejine kosmetika palepinimai.
Maitinimas 4 kartus per dieną, arbata visą parą, kiek nori ir kada nori.
Apgyvendinimas nameliuose po 2-3 žmones.

Vaikų ir jaunimo stovykla "LAISVĖS KODAS" - 2016
2016-06-19 14:00 - 2016-06-26 12:00 | Dvarčėnų dvaras, Suvingio g.5, Daugai, Alytus, Lietuva
Vienintelė sveikatingumo ugdymo stovykla Lietuvoje, kurioje vaikai ir jaunimas atranda naujas vertybines nuostatas, keičia požiūrį į gyvenseną, atranda naujus bičiulius ir autoritetus.
Padovanokite savo vaikui galimybę pajusti, kad sveika gyvensena – „veža“!!!

Tai aštuonių dienų stovykla smagiam ir kūrybingam laiko leidimui, praktiniam išgirstų sveikos gyvensenos žinių pritaikymui. Dažnam jaunuoliui tokia stovykla tampa nauju entuziazmu, nauja pradžia, nauju startu gyvenime. O ką jau bekalbėti apie naujus draugus…
REGISTRUOTIS DABAR

STOVYKLOJE
jaunuoliai patrauklia aktyvių ir loginių žaidimų forma praktiškai mokomi:

atminties ir susikaupimo gerinimo metodų;
atsipalaidavimo, stresų ir neigiamų emocijų valdymo technikų;
valgymo kultūros;
fizinio pratimų, koreguojančios gimnastikos;
atpalaiduojančių kvėpavimo, juoko, garso, muzikos ir šokio technikų;
grūdinimosi principų.

Formuojamos dvi amžiaus grupės (vyks skirtingos programos): 10-13 m.m. vaikai ir 14-18 m.m. paaugliai.

PROGRAMOJE

naktiniai žygiai;
šėlsmas ežere;
gatvės šokiai;
nuotaikingi sportiniai žaidimai ir varžybos;
skanus ir sveikas maistas;
komfortas nameliuose;
jauni ir išmintingi vadovai;
nauji draugai.

Vaikai ir jaunimas išmoksta:

pažinti save;
analizuoti savo pojūčius, kontroliuoti neigiamas emocijas;
kaip save išlaikyti energingu ir pakilios nuotaikos;
girdėti tylą;
tinkamai valgyti;
atsipalaiduoti ir susikoncentruoti;
gerbti ir mylėti save bei aplinkinius.

Jaunimo įspūdžius iš stovyklų “Laisvės kodas” rasite mūsų puslapyje
Registracija į stovyklą vykdoma iki 2016 m. birželio 01 d. užpildžius dalyvio registracijos anketą ir pervedus 50 proc. arba visą dalyvio mokestį į Lietuvos sveikuolių sąjungos sąskaitą, įm. k.. 191616227, Vytauto g. 74, Palanga, A.s. [REDACTED], AB DnB Nord.
Dalyvio mokestis
registruojantis po 2016 m. gegužės 02 d.:
Nariams: 220 eur
Ne nariams: 250 eur
Stovykla vyksta jaukioje ir modernioje, keturių gandrų įvertinimą turinčioje Dvarčėnų dvaro sodyboje Alytaus rajone, šalia Daugų miestelio. Daugiau informacijos apie sodybą rasite www.dvarcenudvaras.lt.
Taikomos nuolaidos vykstant dviems ir daugiau asmenų iš vienos šeimos, socialiai remtiniems dalyviams, dalyvaujantiems 2-ą ir daugiau kartų. Dėl nuolaidų teiraukitės registracijos anketoje arba el. paštu sigita@, tel: 865631211
REGISTRUOTIS DABAR

Mokymai nariams ir savanoriams!
2016-06-03 20:00 - 2016-06-05 14:00 | Kaimo turizmo sodyba “Šaltupis”, Pakuonio seniūnija, Šaltupio kaimas, Prienų raj., Lietuva
Š.m. birželio 03-05 d. Prienų rajone, Šaltupio kaimo turizmo sodyboje (www.saltupis.lt) ir jos apylinkėse vyks tradiciniai Lietuvos sveikuolių sąjungos narių ir savanorių mokymai.
Lietuvos sveikuolių sąjunga jau keturis metus organizuoja žygius, išvykas, mokymus nariams ir savanoriams. Jie skirti komandinių įgūdžių stiprinimui, susipažinimui, savęs ir aplinkinių pažinimui, idėjų generavimui.
Kaip visada, mokymų programos smulkiosios detalės lieka nežinioje, tačiau aišku, kad -žygis tikrai bus:). Taip pat kalbėsimės apie Lietuvos sveikuolių sąjungos veiklą.
Kadangi dalis programos vyks lauke, dieną ir naktį, reikia tam tinkamos aprangos (bet kokiam orui) ir atitinkamos įrangos. Gaminsime ir valgysime vegetarišką maistą ant laužo, gyvensime sodyboje ir palapinėse. Detalesnė informacija bus pateikiama užsiregistravusiems dalyviams.
Renginys rengiamas už aukas. Vietų skaičius ribotas. Norintys dalyvauti siųskite laiškus el. paštu sigita@ parašę keletą sakinių, kodėl norite dalyvauti. Kilus klausimams, rašykite taip pat. Informacija telefonu 865631211. Registracija vyksta iki 2016 m. birželio 01 d.

INIPI pirtis | ANYKŠČIAI
2016-05-29 10:00 - 18:00 | Ramybės oazė “SVETANA”, Ramaškonių k.,, Anykščiai, Lietuva
INIPI pirtis – tikras dvasios ir kūno apsivalymas ir gydymas.
Po pirties pasijausite lyg gimę antrą kartą, išgyvensite ramybę, pilnatvę, atsiras daugiau jėgų gyventi.
Inipi – autentiška šiaurės Amerikos indėnų pirtis, kurią indėnai naudoja jau tūkstančius metų.
Pirties ceremoniją ves bioenergetikė SVETLANA SMERTJEVA.
Prašome registruotis iš ankto, nes vietų skaičius ribotas.

Festivalis Sportas Visiems
2016-05-27 08:00 - 2016-05-29 17:00 | Palanga, Palanga, Lietuva
Informacija teikiama el. paštu simonas@ arba tel. 864839931
Išsamią šventės programą rasite www.sveikuoliai.lt jau visai netrukus!

Vilnius – Palanga, važiuok su dviračiu!
2016-05-23 10:00 - 2016-05-27 17:00 | Vilniaus Katedra, Vilnius
2016 metų, gegužės 27-29 d., Palangoje vyks tarptautinis festivalis „Sportas visiems“, be to, gegužės 23-27 dienomis Europos sąjungos mastu vyksta judėjimo savaitė „Move week“. Mes, įsitraukdami į judėjimo savaitę, organizuojame ir kviečiame prisijungti ir leistis kelionėn į Palangą dviračiais. Kelionė prasideda Vilniuje, bet kviečiame prisijungti ir iš kitų miestų. Jau yra atsiliepusių entuziastų prisijungsiančių iš Panevėžio, Kauno, Šakių. Priimk iššūkį ir leiskis į nuotykį!

Nori prisijungti? Registruokis
https://docs.google.com/forms/d/18_evmDzNa_lFx12kSmDz8PhXF7eH1Id-2MZXagbzW_g/viewform?c=0&w=1
Išvykstame 05-23, pirmadienį, 10:00 val., iš Vilniaus Katedros aikštės, atvykstame į Palangą 05-27 dieną, penktadienį.
Grupė bus labai įvairi. Nuo žmonių, užaugusių ant dviračio iki tokių, kurie su dviračiu neturi labai daug bendra, bet nebijo priimti sau iššukių. Į dieną minsime vidutiniškai po 100 kilometrų per dieną. Tai nėra daug, bet nėra ir taip mažai. Iki kelionės į Palangą bus organizuojamas ir bandomasis važiavimas tam, kad būtų lengviau suprasti, kaip vyksta važiavimas grupėje joje dar nevažiavusiems.
Kelionėje maistas bus gaminamas ant laužo, nakvynė palapinėje ar po atviru dangumi ir nuoširdus pedalų mynimas dienomis.

Ar alkoholis Lietuvai brolis? | KAUNAS
2016-05-11 18:00 - 20:00 | LSMU farmacijos fakultetas, Sukilėlių pr. 13, Kaunas, Lietuva
Kviečiame jus į atvirą paskaitą – diskusiją „Ar alkoholis Lietuvai brolis?“ Šios diskusijos metu bus galima išgirsti skirtingų pozicijų pasisakymus bei labiau įsigilinti į naująjį alkoholio kontrolės įstatymo projektą, kurį parengė pilietinė iniciatyva „Už blaivią“. Taip pat sužinosite apie alkholio vartojimą Lietuvoje, lietuvišką alkoholio vartojimo “kultūrą”.
Diskusijoje dalyvaus:
prof. Aurelijus Veryga,
Lietuvos liberalaus jaunimo organizacijos pirmininkas Mantas Šnioka,
LIMSA prezidentas Rytis Kalinauskas
“Legalaus verslo aljanso” prezidentas Romas Apulskis

Sveikatingumo stovykla Andalūzijoje
2016-05-07 15:00 | Andalūzija, Ispanija, Isla Canela, Huelvos provincija
Stovyklos programa
1. Apgyvendinimas puikioje pajūrio 6 miegamųjų viloje su baseinu.
2. Organizuota augalinė ekologiška mityba. Maitinsimės visi kartu stovyklos bazėje. Pusryčiai, pietūs, pavakariai ir vakarienė ruošiami iš vietinių augalinių produktų.
Pusryčiams geriame tirštą žaliąjį kokteilį iš žalumynų ir vaisių. Pietums – įvairios salotos. Pavakariams – vaisiai arba gėrimas, vakarienei – įvairūs daržovių- kruopų troškiniai.
3. Kiekvieną rytą pradedame šiaurietiško ėjimo žygiu, mankšta ir maudynėmis vandenyne. Grupę lydi instruktorius, dalyviai aprūpinami kokybiškomis šiaurietiško ėjimo lazdomis.
4. Augalinės mitybos pamokos ir receptai.
5. Terapinio kvėpavimo praktika grupėje.
6. Odos priežiūros pamokėlės.
7. Pažintinės išvykos vietovėje ir į kaimyninę Portugaliją.
8. Pasitikimas oro uoste, pervežimas į stovyklos vietą. Nuvežimas į oro uostą.
Papildomos išlaidos: aviabilietai Vilnius – Faro (perkami organizuotai, kaina apie 180 Eur)

Seminaras moterims "Mergaitė, mergina, moteris, senolė" | Anykščiai
2016-05-07 10:00 - 2016-05-08 18:00 | Ramybės oazė “SVETANA”, Ramaškonių k.,, Anykščiai, Lietuva

Kuo svarbūs pirmieji vaiko raidos etapai. Kaip jie lemia vaiko ateitį | UKMERGĖ
2016-05-05 18:00 - 19:30 | Ukmergės kultūros centras, Kauno g. 8, Ukmergė, Lietuva
Vaidas Arvasevičius, trijų vaikų tėtis, šeimoje ir konsultacinėje praktikoje taikantis Vedinę išmintį bei šiuolaikinės psichologijos žinias. Studijuoja šiuolaikinę psichologiją, pedagogikos teorijas bei amžių patikrintą senovės raštų Vedų filosofiją, sertifikuotas kūno psichoterapeutas, šeimos, karjeros, gyvenimo būdo konsultantas ir mokovas, lektorius ir pranešėjas. Taip pat yra Jeet Kune Do Kovos menų studijos mokiniams treneris. Jeet Kune Do kovos filosofijos ir principų mokėsii Amerikoje pas Bruce Lee mokinius.
Paskaitoje kalbėsime:
– Svarbiausi vaiko poreikiai skirtingame amžiuje;
– Vaiką ugdanti aplinka ir veiklos rūšis pagal amžių;
– Pirmosios amžiaus krizės – kaip jas išgyventi;
– Tėvų padėtis ir pozicija bei veiksmai augant vaikui;
– Tėvystės tikslai ir užduotys.

Sveikatos mokykla | Alytus
2016-05-02 17:30 - 19:00 | Alytaus miesto savivaldybės visuomenės sveikatos biuras, Daugų g. 5A, Alytus, Lietuva
Šių metų gegužės 2–8 dienomis Alytuje organizuojama septynių dienų sveikatos ugdymo programą, pritaikyta prie šių dienų žmonių gyvenimo ritmo, darbinio užimtumo ir poreikių.
Užsiėmimų metu dalyviai bus mokomi ugdyti dvasines, dorines ir darnos vertybes, atstatyti ir palaikyti sveikatą, puoselėti žmogiškąsias vertybes, mokoma savistabos ir savikontrolės, judėjimo ir grūdinimosi, kvėpavimo ir meditacijos būdų bei teisingos mitybos, skysčių vartojimo, psichofizinės ir dvasinės savireguliacijos procesų, praktikų, minčių, kūno ir žalingų įpročių higienos, kaitinimosi pirtyje taisyklių.
Užsiėmimai vyks kasdien:
• 6-7 val. rytinė mankšta prie Mažojo Dailidės ežerėlio;
• 12-13 val. pietūs paruošti pagal sveikos mitybos principus (Menų pirties kavinėje);
• 18.00-21 val. teoriniai-praktiniai užsiėmimai Alytaus miesto savivaldybės visuomenės sveikatos biure, Daugų g. 5A, Alytus.
Pirmoji diena skirta visų susidomėjusiųjų susipažinimui su programa, todėl dalyviams už ją mokėti nereikės.
Susidomėjusieji ir norintys toliau dalyvauti programoje, mokėti turės tik nuo antrosios dalyvavimo sveikatos mokyklos programoje dienos.

Piligriminis žygis Anykščių apylinkėmis
2016-04-24 08:00 - 18:00

Sveikatos mokykla | UKMERGĖ
2016-04-18 18:00 - 2016-04-24 12:00 | Jaunimo laisvalaikio centras, Miškų g. 29, Ukmergė, Lietuva
DAUGIAU INFORMACIJOS
SVEIKATOS MOKYKLOS KAINĄ
registruojantis iki balandžio 12 d.
99 Eur 77 Eur
Registruokitės į sveikatos mokyklą JAU DABAR!

Ekstremalus plaukimas Austrijos kalnų upėmis
2016-04-18 08:00 - 2016-04-24 17:00 | Austrija
Balandžio 18-24 dienomis renkama grupė vykti į Austrijos kalnų upes pasisemti adrenalino ir nuotykių.
Išvykstame iš Vilniaus autobusiuku, nakvojam kaip tikri keliautojai kempinguose, palapinėse, maistą verdamės ant laužo. Detalios informacijos ir programos neskelbsime. Daugiau informacijos žinos pasiryžę vykti į šį nuotykį.
Grupė renkama labai nedidelė, reikalingas bent minimalus fizinis pasirengimas, atranka vyksta parašius motyvacinį laišką elektroniniu paštu: simonas@
Nežinantiems, kaip tai atrodo:

Tibetietškų dubenų masažo kursas Anykščiuose
2016-04-16 10:00 - 17:00 | Ramybės oazė “SVETANA”, Ramaškonių k.,, Anykščiai, Lietuva

Kaip be didelių pastangų susigrąžinti gerą regėjimą | UKMERGĖ
2016-04-14 18:00 - 19:30
Ar norėtumėte vėl matyti pasaulį ryškiai ir visiškai atsisakyti akinių be didelių pastangų ir operacijų? Tai galite padaryti jau dabar.
Balandžio 12 d. bus atskleistos PATIKRINTOS paslaptys, kaip pats, paprastų bet labai efektyvių praktikų pagalbą, gali pagerinti ar net visiškai ATKURTI GERĄ REGĖJIMĄ!
Viena geriausių regėjimo atstatymo specialisčių Lietuvoje, kuri padėjo pagerinti regėjimą šimtams žmonių, atskleis PASLAPTIS, kaip pratimų, atsipalaidavimo ir vizualizacijos pagalba galima sustiprinti savo akis ir visiškai atsikratyti akinių…
Štai ką šias praktikas išbandę žmonės kalba apie jas:

Vieta: Ukmergės kultūros centro 3 aukšto salė.
Laikas: balandžio 14d.
Daugiau informacijos: www.sveikuoliai.lt/geros-akys
Paskaitą veda: Sigita Kriaučiūnienė
Lietuvos sveikuolių sąjungos viceprezidentė, regėjimo atstatymo stovyklų Lietuvoje pradininkė, patyrusi lektorė, studijuojanti V. H. Beitso metodą Anglijoje. Prieš penkis metus atsisakiusi akinių, sustiprinusi savo regėjimą, Sigita šiuo metu dalinasi patirtimi ir visame pasaulyje žinomo oftalmologo paliktomis žiniomis, leidžiančiomis sustiprinti ar net visiškai atsistatyti gerą regėjimą.
Kaina 7 Eur
Registruojantis 2 ir daugiau dalyvių – 5 Eur

Webinaras: Kaip sveikai ir visam laikui sulieknėti?
2016-04-03 18:00 - 19:00
NEMOKAMAS WEBINARAS
Balandžio 3 d. 18 val.
Tik pirmi 200 dalyvių galės dalyvauti webinare, tad registruokitės jau dabar.

Tik šio webinaro metu bus atskleista:
⦁ Kaip nepasiklysti tarp daugybės dietų ir išsirinkti sau tinkamą?
⦁ Kiekvieno žmogaus kūnas unikalus. Ką reikia žinoti prieš pradedant mesti svorį.
⦁ Užmirštos tiesos, kurios padės pasiekti geriausią rezultatą per trumpiausią laiką.
⦁ Klausimai – atsakymai

Lektorius: Dainius Kepenis
Lietuvos sveikuolių sąjungos prezidentas, vienas žinomiausių sveikos gyvensenos mokytojų Lietuvoje, per 25 metus išukdęs daugiau kaip 31000 sveikuolių.

VIETŲ SKAIČIUS RIBOTAS, tad registruokitės jau dabar.

Juoko joga su Kristina Klaipėdojė
2016-03-30 18:30 | Muzikos terapijos ir meditacijų studija DABARTIS, Manto namų verslo centras 4 aukštas 60-ju numeriu pažymėtos patalpos.
JUOKO JOGA – tai juokas be priežasčių.
Juokitės aktyviau ir tapsite sveikesni bei laimingi.
Kodėl juoko joga?
Šie užsiėmimai vadinami juoko joga, nes unikali metodika jungia juoko pratimus su jogos kvėpavimo pratimais.
Juoko jogos koncepcija grindžiama moksliškai įrodytu faktu, kad žmogaus organizmas negali atskirti dirbtinio ir tikro juoko, o nauda sveikatai gaunama ta pati – sukuriama „laimės chemija“.
Juoko jogos sesijos metu juoktis gali kiekvienas, nepasitelkdamas humoro, pokštų ar komedijų. Iš esmės, mes galime juoktis be jokios priežasties ir tai yra nuostabu!
Kadangi Juoko Jogoje juokas naudojamas kaip pratimas, mes galime juoką pratęsti tiek kiek norime.
Kokia Juoko Jogos nauda?
Juoko užsiėmimai gali pakeisti asmens nuotaiką per kelias minutes. Pakili nuotaika leidžia jaustis gerai ir šią būseną kartais išlaikyti net visą dieną.
Juokas aprūpina kūną ir smegenis didesniu deguonies kiekiu, o tai leidžia jaustis energingesniu, produktyvesniu bei pozityvesniu.
Juokas stiprina imuninę sistemą ir mažina streso lygį.
Juokas yra puiki žmonių jungtis, sukurianti rūpesčiu bei pasidalinimu grįstus santykius.
Juoko pagalba Jūs įnešite į savo gyvenimą daugiau džiaugsmo ir pozityvios energijos.
Kai imate juoktis, Jūsų chemija keičiasi ir šansas pasijusti laimingu, padidėja. Juoko joga – tai ne kas kita, kaip kūno ir sąmonės paruošimas laimei.
Atsiliepimai. Gražina:
“Kaip juoktis, kai nėra nieko juokingo? Sunku nesijausti kvailai, kai juokiesi patalpoje, pilnoje nepažįstamų žmonių. Kai žvelgi į akis kitiems, bandydamas suprasti, ar jie juokiasi nuoširdžiai, ar apsimeta, kaip aš. Toks jausmas, kad visų akyse atsispindi klausimas: “Nejaugi mes iš tikrųjų tai darome?”. Bet po kelių minučių visi aplinkui ima nuoširdžiai juoktis! Taip, iš pradžių jautiesi kvailokai, bet kai esi kompanijoje žmonių, atėjusių į juoko jogą, sugalvota šypsena virsta kažkuo realiu”.
“Esu Kristina, sertifikuota juoko jogos bei asmenybės ugdymo trenerė – profesionali koučingo specialistė.
Man asmeniškai ši jogos rūšis patinka, nes ji neapsiriboja asmenine žmogaus pažanga – juokas atveria širdis, skatina kurti šiltesnius ir glaudesnius ryšius su artimaisiais, draugais. Kolektyvuose, pažinus vieni kitus per juoko praktiką, lengvėja komunikacija, vadinasi ir darbo produktyvumas.
Gyvenimas su juoku suteikia galimybę į daugelį gyvenimo aspektų pažvelgti lengvesniu, šviesesniu žvilgsniu. Iš esmės juokas – kuria taiką, visų pirma mūsų širdyse.
Dalyvavau daugybėje seminarų bei darbinių sesijų Lietuvoje bei Ispanijoje, apie darnų asmenybės vystymąsi. Sutikau daug nuostabių žmonių, susipažinau su įvairiomis dvasinio tobulėjimo technikomis, įgavau žinių apie emocinį intelektą, psichologiją bei Visatos dėsnius.
Atradau dalijimosi džiaugsmą – tai yra tai, kas šiandien mane daro laiminga. Noriu su jumis pasidalinti laimės ir juoko filosofija, bei atskleisiu paslaptį, kaip juoko pagalba mes galime kurti rūpesčiu ir pasidalijimu grįstus santykiui”
IŠANKSTINĖ užsiėmimo KAINA 7 €, renginio dieną bilieto kaina – 9 €
Registruotis galite jau dabar: 868408404
